Baithutamarope ba re mofuta ono wa kobamelo ke go tswakanya ditumelo tse di sa tshwaneng kana go obamela medimo e e farologaneng ka nako e le nngwe. Kana ba e bitsa bodumedi jo bo ratwang ke batho ba le bantsi. Batho ba le bantsi gompieno ba na le maikutlo a gore e re ka ditumelo di le dintsi di letleletswe, re tshwanetse go amogela dilo tsotlhe, tota le bodumedi le fa e ka nna bofe fela. Ke gone ka moo ba akanyang gore ga go sepe se se phoso ka go obamela Modimo ka tsela le fa e ka nna efe e bone ba e batlang. A tota ba nepile? A seno ke kgang fela ya go itshokelana le go amogelana? Ela tlhoko dingwe tsa dilo tse Baiseraele ba ba sa ikanyegeng ba neng ba di dira mo bodumeding jo bo neng bo ratwa ke batho ba le bantsi, le se se neng sa ba diragalela ka ntlha ya seo.